Public procurement notice: Contract Notice
Published: 2023-09-15
Buyer: Многопрофилна болница за активно лечение " Лозенец " ЕАД
Country: BG
Contract type: Supplies
Procedure: Open procedure
CPV classification: 33100000
Estimated value: 730000 BGN
Submission deadline: 2023-10-19
Award criteria: Mixed

Technical requirements: Доставка, монтаж, обучение на персонала и гаранционна поддръжка на  медицинска апаратура: Обособена позиция №1 „Мобилна рентгенова система С-рамо за съдова хирургия“, Обособена позиция №2 „Премиум клас ехограф за съдова диагностика за кабинет“ и Обособена позиция №3 „Висок клас ехограф за сърдечно съдова диагностика за отделение и зала“.
1. Доставка на апаратурата - нова, неупотребявана и да не е мостра, да има съответната „СЕ“ маркировка; да се доставя с ненарушена цялост и да е в актуалната производствена листа на производителя. Апаратурата да притежава Декларация за съответствие, в качеството и на медицинско изделие по чл. 14, ал. 2 от ЗМИ- от производителя или неговият упълномощен представител или еквивалент.
Доставената апаратура следва да включва всички кабели и принадлежности, необходими за правилната работа и всичко останало, с което производителят е обявил, че оферираният апарат се комплектува, както и ръководство за употреба на апаратурата на български език, пълната останала необходима документация, вкл. сертификати за качество, гаранционна карта.
Срокът за изпълнение на доставката е предложеният от участника, но следва да е не по-дълъг от 70 календарни дни от датата на получаване на заявка за доставка от Възложителя;
2. Извършване на монтаж, настройки и техническо изпитване на апаратурата, съгласно изискванията на производителя и пускане в експлоатация – до не повече от 10 работни дни, считано от датата на извършване на доставката, установено с приемо-предавателен протокол;
3. Обучение на персонала на Възложителя за работа с апаратурата - не повече от 5 работни дни, считано от датата на монтаж и въвеждане в експлоатация на доставената медицинска апаратура.
4. Гаранционна поддръжка – не по-малко от 24 месеца, като този срок започва да тече от датата на въвеждане в експлоатация на доставената апаратура и приключване обучението на персонала.
Апаратурата, следва да притежава технически характеристики, описани подробно в Приложение 1 - Техническа спецификация.
Навсякъде в Спецификацията, където се посочва конкретен модел, източник, процес, търговска марка, тип, произход или производство, което би довело до облагодетелстването или елиминирането на определени лица или продукти, да се чете и разбира „или еквивалент“.
Начин на плащане:  Възложителят заплаща договорената цена по банков път, по банкова сметка посочена от ИЗПЪЛНИТЕЛЯ на 24 /двадесет и четири/ равни месечни вноски.
Първата вноска от плащането се заплаща до 20 /двадесет/ календарни дни след доставка, монтаж и пускане в експлоатация, обучение на персонала и представяне на документи –фактура, приемно-предавателни протоколи. Всяка от останалите вноски е платима до 25 число на всеки следващ месец.
8. Към техническото си предложение участникът следва да приложи документ/и, издаден/и от производителя, от упълномощено от него лице или от друго лице, удостоверяващ/и представянето на права на участника /оторизации за изпълнение на гаранционната поддръжка, включваща осигуряване на резервни части, замяна на модули и/или детайли, извършване на технически профилактики, преинсталиране и/или обновяване на софтуер, когато една или повече от изброените дейности са необходими, поради производствени програми и/или поради други изисквания на производителя, във връзка с нормалното използване и функциониране на предлагания апарат.
1. Доставка на апаратурата – нова или демонстрационна. Апаратурата да има съответната „СЕ“ маркировка; да е в актуалната производствена листа на производителя. Апаратурата да притежава Декларация за съответствие, в качеството и на медицинско изделие по чл. 14, ал. 2 от ЗМИ- от производителя или неговият упълномощен представител или еквивалент.
Доставената апаратура следва да включва всички кабели и принадлежности /принтер, трансдюсер и др./, необходими за правилната работа и всичко останало, с което производителят е обявил, че оферираният апарат се комплектува, както и ръководство за употреба на апаратурата на български език, пълната останала необходима документация, вкл. сертификати за качество, гаранционна карта.
Срокът за изпълнение на доставката е предложеният от участника, но следва да е не по-дълъг от 40 календарни дни от датата на получаване на заявка за доставка от Възложителя;

Eligibility requirements: Участниците следва да са търговци и да притежават валидно разрешение за търговия на едро с медицински изделия по смисъла на чл. 77 от Закона за медицинските изделия (ЗМИ), освен в случаите по чл. 77, ал.2 от ЗМИ, в които участникът е производител, установен на територията на Република България и може да извършва търговски сделки с произведените от него изделия. При участие на чуждестранни лица ще се приеме и еквивалентен документ, издаден от признат орган в страната, в която участникът е установен. Деклариране: Изискваната от Възложителя информация се посочва от участника в ЕЕДОП, Част IV Критерии за подбор, А: Годност, с посочване на № на разрешително, обхват и срок на действие. При участие на обединение, което не е юридическо лице, изискването за регистрация се доказва от всеки участник в обединението, който ще извършва доставките на съответните медиг\ински изделия, съобразно разпределението на участието на лицата при изпълнение на дейностите, предвидено в договора за създаване на обединение. При участие на подизпълнители, същите следва да отговарят на горепосоченото изискване, съобразно вида и дела от поръчката, който ще изпълняват. Доказване: Документите, който се представят от участника, определен за изпълнител, преди да бъде сключен договор или при поискване от комисията в хода на процедурата, на основание чл.67, ал.5 от ЗОП са копия на документи, удостоверяващ правото на участника да извършва търговия на едро с медицински изделия, издаден съгласно ЗМИ и/или еквивалентно. Ако съответните документи са на разположение в електронен формат, участниците могат да посочат в ЕЕДОП: уеб адрес, орган или служба, издаващи документа и точно позоваване на документа. В хода на процедурата чуждестранните лица могат да докажат съответствието си с критерия за подбор съгласно законодателството на държавата-членка, в която са установени. При сключване на договор, изпълнителят, вкл. ако е чуждестранно лице, трябва да докаже, че има право да извършва възлаганите дейности на територията на Република България, включително че е извършил регистрация, когато такава е необходима за изпълнението на поръчката. Относимо само за ОП №1 Участниците трябва да имат право да извършват работа с източници на йонизиращи лъчения по чл.56, ал.3, т.1 от (ЗБИЯЕ). Предвид разпоредбата на § 33. от ПЗР към ЗИДЗБИЯЕ, участникът следва да притежава валидна лицензия, издадена до 31.12.2017 г. или да притежава удостоверение за регистрация, извършена след 01.01.2018 г. за работа с източници на йонизиращи лъчения с цел техническо обслужване, монтаж, демонтаж, измервания, строителни и ремонтни дейности и други услуги за лица, които използват или произвеждат източници на йонизиращи лъчения. При участие на чуждестранни лица ще се приеме и еквивалентен документ, издаден от признат орган в страната, в която участникът е установен. Доказване: Документи за доказване на съответствие с критериите за подбор, съгласно чл. 67, ал. 5 и чл. 112 от ЗОП – Копие на валиден лиценз за работа с източници на йонизирани лъчения, издаден до 31.12.2017 г. на основание отменената разпоредба на чл. 58, ал. 1, т. 3 от ЗБИЯЕ или валидно удостоверение за регистрация по чл. 56, ал. 3, т. 1 от ЗБИЯЕ, издадено след 01.01.2018 г. за работа с източници на йонизиращи лъчения с цел техническо обслужване, монтаж, демонтаж, измервания, строителни и ремонтни дейности и други услуги за лица, които използват или произвеждат източници на йонизиращи лъчения. В случай, че избраният за изпълнител е чуждестранно лице, на основание чл. 112, ал. 1, т. 2 и т. 4 от ЗОП при сключването на договор, той следва да притежава и да представи валидно удостоверение за регистрация по чл. 56, ал. 3, т. 1 от ЗБИЯЕ.

Award value: 730000